Na osnovu čl. 14 i 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, br. 41/18), Ministarstvo ekonomskog razvoja, daje na javnu raspravu

**NACRT ZAKONA O ZAŠTITI POTROŠAČA**

**i upućuje**

**JAVNI POZIV**

organima, organizacijama, udruženjima i pojedincima (zainteresovana javnost), da se uključe u javnu raspravu i daju svoj doprinos unaprjedenju kvaliteta teksta Nacrta Zakona o zaštiti potrošača.

Javna rasprava se sprovodi dostavljanjem primjedbi, predloga i sugestija u pisanom i elektronskom obliku.

Primjedbe, predlozi i sugestije na Nacrt Zakona o zaštiti potrošača dostavljaju se Ministarstvu ekonomskog razvoja, u pisanoj formi na adresu Rimski trg 46, Podgorica ili u elektronskoj formi na sljedeće e-mail adrese: [jasna.vujovic@mek.gov.me](mailto:jasna.vujovic@mek.gov.me); [zeljko.tomovic@mek.gov.me](mailto:zeljko.tomovic@mek.gov.me); [lidija.jovovic@mek.gov.me](mailto:lidija.jovovic@mek.gov.me) i to na Obrascu 4: „Primjedbe, predlozi i sugestije", koji je sastavni dio Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

O tekstu nacrta ovog zakona tokom trajanja javne rasprave biće održan okrugli sto, a o terminu i mjestu održavanja istog javnost će biti blagovremeno obavještena putem internet stranice ministarstva.

Rok za dostavljanje primjedbi, predloga i sugestija je 40 dana od dana objavljivanja ovog poziva.

Program javne rasprave dat je na Obrascu 3 propisanom Uredbi o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija, koji možete preuzeti u nastavku.

Nacrt Zakona o zaštiti potrošača možete preuzeti u nastavku.

Javni poziv objavljuje se na internet stranici Ministarstva ekonomskog razvoja www.gov.me/mek i portalu e-uprave.

Ministarstvo ekonomskog razvoja će sačiniti Izvještaj o sprovedenoj javnoj raspravi, koji će objaviti na internet stranici ministarstava i portalu e-uprave, u roku od 15 dana od dana završetka javne rasprave

Broj: 012-328/24-210/1

Podgorica, 23. januara 2024. godine